ANAN ออกหุ้นกู้ด้อยสิทธิคล้ายทุน มูลค่า 1 พันลบ.ขายสถาบัน-รายใหญ่
ANAN ออกหุ้นกู้ด้อยสิทธิคล้ายทุน มูลค่า 1 พันลบ.ขายสถาบัน-รายใหญ่
7 พ.ค. 2564

บริษัท อนันดา ดีเวลลอปเม้นท์ จำกัด (มหาชน) หรือ ANAN  ตามที่ที่ประชุมสามัญผู้ถือหุ้นประจำปี 2562 ของบริษัท เมื่อ วันที่ 25เมษายน 2562 ได้มีมติอนุมัติการออกและเสนอขายหุ้นกู้ด้อยสิทธิในวงเงินไม่เกิน 12,000 ล้านบาท หรือสกุลอื่นใด ในวงเงินเทียบเท่านั้น
บริษัทใคร่ขอแจ้งให้ทราบว่า เมื่อวันที่ 7 พฤษภาคม 2564 บริษัทได้ดำเนินการออก “หุ้นกู้ด้อยสิทธิที่มีลักษณะ คล้ายทุนไถ่ถอนเมื่อเลิกบริษัทซึ่งผู้ออกหุ้นกู้มีสิทธิไถ่ถอนหุ้นกู้ก่อนกำหนดและมีสิทธิเลื่อนชำระดอกเบี้ยโดยไม่มีเงื่อนไข ใดๆ ของบริษัทครั้งที่ 1/2564” โดยเสนอขายให้แก่นักลงทุนสถาบัน และ/หรือ นักลงทุนรายใหญ่ 
ทั้งนี้มีวัตถุประสงค์การออกหุ้นกู้ เพื่อชำระคืนตามสิทธิการชำระคืนก่อนกำหนดสำหรับหุ้นกู้ด้อยสิทธิลักษณะคล้ายทุนฯครั้งที่ 1/2559 ในเดือนพฤษภาคม 2564
โดยอันดับความน่าเชื่อถือของหุ้นกู้อยู่ที่ระดับ BB แนวโน้ม Stable โดยบริษัท ทริสเรทติ้ง จำกัด เมื่อวันที่ 25 มีนาคม 2564 5 จำนวนหุ้นกู้ที่เสนอขาย 1,000,000 หน่วย มูลค่าที่ตราไว้/ราคาเสนอขาย 1,000 บาทต่อหน่วย มูลค่ารวมของหุ้นกู้ที่เสนอขาย 1,000 ล้านบาท
โดยอายุของหุ้นกู้ไม่กำหนดระยะเวลา อัตราดอกเบี้ยหุ้นกู้คงที่ร้อยละ 9.60 ต่อปี ใน 5 ปีแรก และสำหรับการกำหนดอัตราดอกเบี้ยในถัดไปมีรายละเอียดตามที่กำหนดไว้ในข้อกำหนดสิทธิ โดยมีธนาคารกสิกรไทย จำกัด (มหาชน) และธนาคารซีไอเอ็มบี ไทย จำกัด (มหาชน) เป็นผู้จัดการการจัดจำหน่ายหุ้นกู้